"19ba.

32015 R 0063: Kommissionens delegerede forordning (EU) 2015/63 af 21. oktober 2014 om supplerende regler til Europa-Parlamentets og Rådets direktiv 2014/59/EU for så vidt angår ex ante-bidrag til afviklingsfinansieringsordninger (EUT L 11 af 17.1.2015, s. 44), som berigtiget i EUT L 156 af 20.6.2017, s. 38, som ændret ved: — 32016 R 1434: Kommissionens delegerede forordning (EU) 2016/1434 af 14. december 2015 (EUT L 233 af 30.8.2016, s. 1). Den delegerede forordnings bestemmelser læses med henblik på denne aftale med følgende tilpasninger: a) I artikel 4, stk. 2, for så vidt angår EFTA-staterne læses ordene "31. december 2024" som "31. december 2027". b) For så vidt angår EFTA-staterne, undtagen Liechtenstein, læses artikel 20, stk. 1 – 4, således: "Overgangsbestemmelser 1. Hvis de oplysninger, der kræves i tilknytning til en bestemt indikator som omhandlet i bilag II, ikke indgår i det gældende tilsynsmæssige indberetningskrav, der er omhandlet i artikel 14, for referenceåret, anvendes den pågældende risikoindikator ikke, før det pågældende tilsynsmæssige indberetningskrav finder anvendelse. Vægten af andre tilgængelige risikoindikatorer omjusteres i forhold til deres vægt i henhold til artikel 7, således at summen af deres vægte er 1. I det år, hvor afgørelse nr. 237/2019 truffet af Det Blandede EØS-Udvalg af 27. september 2019 træder i kraft, skal de relevante kreditinstitutter, hvis nogle af de oplysninger, der kræves i henhold til artikel 16, ikke er tilgængelige for indskudsgarantiordningen senest seks måneder efter ikrafttrædelsen af nævnte afgørelse med henblik på beregning af det årlige målniveau omhandlet i artikel 4, stk. 2, eller det årlige basisbidrag for hvert institut omhandlet i artikel 5, og indskudsgarantiordningen har givet meddelelse herom, meddeler de relevante kreditinstitutter afviklingsmyndighederne disse oplysninger senest den nævnte dato. Uanset artikel 13, stk. 1, gælder for så vidt angår de bidrag, der skal betales i året for ikrafttrædelsen af afgørelse nr. 237/2019 truffet af Det Blandede EØS-Udvalg af 27. september 2019, at afviklingsmyndighederne skal meddele hvert institut deres afgørelse vedrørende fastsættelsen af det årlige bidrag, de skal betale, senest ni måneder efter ikrafttrædelsen af afgørelse nr. 237/2019 truffet af Det Blandede EØS-Udvalg af 27. september 2019. 2. Uanset artikel 13, stk. 4, gælder for så vidt angår de bidrag, der skal betales i året for ikrafttrædelsen af afgørelse nr. 237/2019 truffet af Det Blandede EØS-Udvalg af 27. september 2019, at det skyldige beløb i henhold til den i artikel 13, stk. 3, omhandlede afgørelse skal betales senest den 31. december dette år eller senest en måned efter meddelelsen af afgørelsen, alt efter hvilken dato der er den seneste. 3. Uanset artikel 14, stk. 4, gælder for så vidt angår de oplysninger, der skal indgives til afviklingsmyndigheden i året for ikrafttrædelsen af afgørelse nr. 237/2019 truffet af Det Blandede EØS-Udvalg af 27. september 2019, at de i nævnte stykke omhandlede oplysninger skal indgives senest seks måneder efter ikrafttrædelsen af afgørelse nr. 237/2019 truffet af Det Blandede EØS-Udvalg af 27. september 2019. 4. Uanset artikel 16, stk. 1, skal indskudsgarantiordningerne senest den 1. september i året efter ikrafttrædelsen af afgørelse nr. 237/2019 truffet af Det Blandede EØS-Udvalg af 27. september 2019 til afviklingsmyndigheden indgive oplysningerne om beløbet for dækkede indskud pr. 31. juli i det pågældende år, medmindre indskudsgarantiordningerne har indgivet oplysningerne inden for den frist, der er fastsat i artikel 16, stk. 1." c) Hvad angår EFTA-staterne læses artikel 20, stk. 5, således: "5. EFTA-staterne kan indtil den 31. december 2026 tillade institutter, hvis samlede aktiver er lig med eller mindre end 3 000 000 000 EUR, at betale et fast beløb på 50 000 EUR for de første 300 000 000 EUR passiver i alt minus kapitalgrundlag og dækkede indskud, jf. dog artikel 10 i nærværende forordning. Ved passiver i alt minus kapitalgrundlag og dækkede indskud over 300 000 000 EUR bidrager sådanne institutter i henhold til denne forordnings artikel 4-9." d) For så vidt angår EFTA-staterne læses artikel 21, andet stykke, således: "Den anvendes fra den 1. januar i året efter ikrafttrædelsen af afgørelse nr. 237/2019 truffet af Det Blandede EØS-Udvalg af 27. september 2019."